wickkiey/tamil-wikipedia-chunked huggingface dataset:
# விக்கிப்பீடியா:வழிகாட்டல்களின் பட்டியல்

## நடை

; நடைக் கையேடு: கட்டுரையை எழுதும் விதம் பற்றிய வழிகாட்டல்கள் உள்ள பக்கம். ஒரே நடையை அனைத்துப் பயனர்களும் பயன்படுத்தும் பொழுது கட்டுரையைப் படிப்பவர்களுக்கு எளிமையாக இருக்கும்.
; இலக்கங்களை எழுதுதல்:தேதிகள் மற்றும் எண்களை கட்டுரையில் எழுதுகின்ற முறை.
; மேற்கோள் சுட்டுதல்: மேற்கோள்கள், கட்டுரையின் சான்றுகளாக அச்சு ஊடகங்கள், பத்திரிக்கைகள் ஆகியவற்றினை தருதலாகும்.
; பக்க வடிவமைப்பு கையேடு: பெரிய அளவிலான கட்டுரைகளானது, பொதுவான கொள்கை வழிகாட்டல்களின் படி வடிவமைப்பு செய்யப்படுகின்றன. அதனால் சிக்கலான கட்டுரைகளையும் எளிமையான வடிவமைப்பினால் எளிதாக படிக்க இயலுகிறது.
; மழுப்பலான சொற்களை தவிர்த்தல்:
# விக்கிப்பீடியா:வழிகாட்டல்களின் பட்டியல்

## இவற்றையும் காண்க

- கொள்கைகளின் பட்டியல்
- பயிற்சி (கவனிக்க)
- விக்கிப்பீடியா:விக்கிப்பீடியாவில் எழுத பத்து எளிய விதிகள்
# குற்றம் கடிதல்

**குற்றம் கடிதல்** தமிழில் வெளிவந்த திரைப்படமாகும். முற்றிலும் புதுமுகங்களே நடித்துள்ள இந்த திரைப்படத்தை ஜே. சதீசுக் குமாரும் கிறிஸ்டி சிலுவப்பனும் தயாரிக்க, ஜி. பிரம்மா இயக்கியுள்ளார். இதில் சிறுவன் அஜய், இராதிகா பிரசித்தா, சாய் இராஜ்குமார், பாவெல் நவகீதன் ஆகியோர் நடித்துள்ளனர்.  
இத்திரைப்படத்தில் வெவ்வேறு வாழ்க்கைத்தரங்களில் வாழும் மனிதர்கள் குறித்தும் ஓர் எதிர்பாராத நிகழ்வு இவர்களை எவ்வாறு பாதிக்கின்றது என்பதையும் மையப்படுத்தியுள்ளது. நாடகப்பாணியில் திரைக்கதை அமைக்கப்பட்டுள்ளது. இத்திரைப்படத்தின் தலைப்பு, ‘குற்றம் கடிதல்’ திருக்குறளின் 44ஆவது அதிகாரத்திலிருந்து எடுக்கப்பட்டுள்ளது; இந்த அதிகாரத்தில் திருவள்ளுவர் குற்றமிழைப்பதை தவிர்க்க வலியுறுத்துகின்றார்.  
2014ஆம் ஆண்டிற்கான தேசிய திரைப்பட விருதுகளில் தமிழ்த் திரைப்படத்திற்கான சிறந்த திரைப்படமாக இது தேர்ந்தெடுக்கப்பட்டுள்ளது.
# குற்றம் கடிதல்

## திரைப்பட விழாக்கள்

மார்ச் 24, 2015இல் இத்திரைப்படத்திற்கு 62ஆவது தேசிய திரைப்பட விருதுகளில் தமிழில் சிறந்த திரைப்படத்திற்கான விருது அறிவிக்கப்பட்டுள்ளது.  
16ஆவது மும்பை திரைப்பட விழாவில் ஆயிரத்தில் ஒருவன், ஆரண்ய காண்டம் திரைப்படங்களுடன் திரையிடத் திட்டமிடப்பட்டுள்ளது. ‘இந்தியத் திரைப்படங்களின் புதிய முகங்கள்’ பகுப்பில் இவை வேறு நான்கு திரைப்படங்களுடன் போட்டியிடுகின்றன.  
16ஆவது சிம்பாப்வே பன்னாட்டுத் திரைப்பட விழாவில் பங்கேற்க தேர்ந்தெடுக்கப்பட்டுள்ள ஒரே தமிழ்த் திரைப்படமாக குற்றம் கடிதல் விளங்குகின்றது.  
நவம்பர் 20, 2014 முதல் நவம்பர் 30, 2014 வரை நடந்த கோவாத் திரைப்படவிழாவில் இந்தியப் பனோரமாவில் திரையிடப்பட்ட ஒரே தமிழ்படமாகவும் இது இருந்தது. 12ஆவது சென்னைத் திரைப்படவிழாவில் கடைசி நாளன்று முன்னோட்டமாக வெளியிடப்பட்ட இத்திரைப்படத்திற்கு சிறந்த தமிழ்படம் என்ற விருது கிடைத்தது.
# குற்றம் கடிதல்

## விருதுகள்

- சிறந்த திரைப்படத்துக்கான தமிழக அரசின் திரைப்பட விருது (முதற் பரிசு)
# லுஃப்தான்சா

|focus_cities =
|frequent_flyer = Miles & More
|lounge =
- First Class Lounge
- Senator Lounge
- Business Lounge
|alliance = Star Alliance
|parent = Private Investors (88.52%)
|subsidiaries =  
- Austrian Airlines
- Tyrolean Airways
-
- Swiss Global Air Lines
- Edelweiss Air
- Lufthansa Regional
- Air Dolomiti
- Lufthansa CityLine
- Germanwings
- Lufthansa Cargo
- LSG Sky Chefs
- Lufthansa Consulting
- Lufthansa Flight Training
- Lufthansa Systems
- Lufthansa Technik
- Delvag
- Global Load Control
- AeroLogic (50%)
- SunExpress (50%)
|fleet_size = 668 <small>(combined with its subsidiaries)</small>
}}  
**இடாய்ச்சு லுஃப்தான்சா AG** , **லுஃப்தான்சா** (சில நேரங்களில் *லுஃப்தான்சா செருமன் விமானச்சேவை நிறுவனம்* என்றும் அழைக்கப்படுகிறது), என்பது செருமன் விமானச்சேவை நிறுவனமாகும்.
இது 18 உள்நாட்டு சேவைகளையும், ஆப்ரிக்கா, அமெரிக்கா, ஆசியா மற்றும் ஐரோப்பா கண்டங்களில் உள்ள 78 நாடுகளில் உள்ள 197 அனைத்துலக முனையங்களுக்கு 280 விமானங்களைக் கொண்டு விமான சேவையை வழங்குகிறது
# ரேடான் இருபுளோரைடு

**ரேடான் டைபுளோரைடு** (*Radon difluoride*) என்பது RnF<sub>2</sub> என்ற மூலக்கூறு வாய்பாடு கொண்ட ரேடானின் ஒரு சேர்மமாகும். பண்புகளால் இது ஒரு மந்தவாயு வகைச் சேர்மம் ஆகும். ரேடான் புளோரின் வாயுவுடன் நேரடியாக வினைபுரிந்து திடநிலை சேர்மமாக மாறும் தன்மையைக் கொண்டுள்ளது. தெளிவற்ற விகிதாசாரத்துடன் பகுதிப்பொருட்களைக் கொண்டுள்ள இச்சேர்மத்தை ஆவியாக்க முயற்சித்தால் உருக்குலைந்து சிதைவடைகிறது. மந்தவாயுக்களின் பிற இருமூலக்கூறுச் சேர்மங்களைப் போல இல்லாமல் இது ஒரு அயனிச்சேர்மமாக இருக்கலாம் என்று வேதிக்கணக்கீட்டு ஆய்வு முடிவுகள் தெரிவிக்கின்றன. ரேடான் ஒரு கதிரியக்கத் தனிமம் என்பதால் இச்சேர்மத்தின் பயன்பாடு மிகக்குறைவாகவே உள்ளது. மிக நீண்ட ஆயுட்காலம் கொண்டதாக கருதப்படும் ரேடான்–222 தனிமத்தின் அரை ஆயுட்காலம் 3.82 நாள்கள் ஆகும்.
# மத்தியப் பிரதேச மாவட்டப் பட்டியல்

இந்தியாவின், மத்தியப் பிரதேசம் மாநிலம் நிர்வாக வசதிக்காக போபால் கோட்டம், சம்பல் கோட்டம், குவாலியர் கோட்டம், இந்தூர் கோட்டம், ஜபல்பூர் கோட்டம், நர்மதாபுரம் கோட்டம், ரேவா கோட்டம், சாகர் கோட்டம், ஷாடோல் கோட்டம் மற்றும் உஜ்ஜைன் கோட்டம் எனப் பத்து கோட்டங்களில் பின் வரும் 55 மாவட்டங்களை இணைத்துள்ளனர்.
# மத்தியப் பிரதேச மாவட்டப் பட்டியல்

## கோட்டங்கள்

| சம்பல் | * முரைனா
* சியோப்பூர்
* பிண்டு | முரைனா |
| --- | --- | --- |
| குவாலியர் | * அசோக்நகர்
* சிவபுரி
* ததியா
* குனா
* குவாலியர் | குவாலியர் |
| போபால் | * போபால்
* ராய்சென்
* ராஜ்கர்
* செஹோர்
* விதிஷா | போபால் |
| உஜ்ஜைன் | * அகர் மால்வா
* தேவாஸ்
* மண்டசௌர்
* நீமச்
* ரத்லாம்
* சாஜாபூர்
* உஜ்ஜைன் | உஜ்ஜைன் |
| இந்தோர் | * அலிராஜ்பூர்
* பர்வானி
* புர்ஹான்பூர்
* தார்
* இந்தூர்
* ஜாபூவா
* கண்ட்வா
* கர்கோன் | இந்தோர் |
| நர்மதாபுரம் | * பேதுல்
* ஹர்தா
* நர்மதாபுரம் | நர்மதாபுரம் |
| சாகர் | * சத்தர்பூர்
* தமோ
* பன்னா
* சாகர்
* டிக்கம்கர்
* நிவாரி | சாகர் |
| ரேவா | * ரேவா
* சத்னா
* சித்தி
* சிங்கரௌலி
* மௌகஞ்ச்
* மைகார் | ரேவா |
| ஷாடோல் | * அனூப்பூர்
* ஷட்டோல்
* உமரியா | ஷாடோல் |
| ஜபல்பூர் | * பாலாகாட்
* சிந்த்வாரா
* ஜபல்பூர்
* கட்னி
* மண்ட்லா
* நர்சிங்பூர்
* சியோனி
* டிண்டோரி
* பந்தூரானா மாவட்டம் | ஜபல்பூர் |
# மத்தியப் பிரதேச மாவட்டப் பட்டியல்

## மேலும் பார்க்கவும்

- மத்தியப் பிரதேசம்
- மத்தியப் பிரதேச அரசு
- மாவட்டம் (இந்தியா)
# விஜய் மகேந்திரன்

**விஜய் மகேந்திரன்**, ஒரு எழுத்தாளர் ஆவார். மேலும், பிஸியோதெரபி துறையில் பணியாற்றியுள்ள இவர், அயர்லாந்து நாட்டின் பிஸியோதெரபி கவுன்சிலில் உறுப்பினராகவும் உள்ளார்.
# விஜய் மகேந்திரன்

## எழுத்துலக வாழ்வு

உயிர்மை பதிப்பக வெளியீடாக வந்த *நகரத்திற்கு வெளியே* என்கிற சிறுகதைத் தொகுப்பின் மூலம் எழுத்தாளராக அறியப்பட்டவர். 1978ஆம் ஆண்டு மதுரையில் பிறந்த இவர் 2006ஆம் ஆண்டிலிருந்து சிற்றிதழ்களில் கதைகள் எழுதிவருகிறார். இப்போது சென்னையில வசித்து வருகிறார். இவரது நகரத்திற்கு வெளியே சிறுகதைத் தொகுப்புக்காக 2011 ஆண்டிற்கான ஜெயந்தன் படைப்பிலக்கிய விருது கிடைத்துள்ளது. கட்டுரைகள், விமர்சனங்கள், இணையம் என்று பன்முக தளத்தில் இயங்கி வரும் இவர், *செவ்வி எனும் இலக்கிய அமைப்பின் ஒருங்கிணைப்பாளராகவும் செயல்படுகிறார். *ஊடுருவல் தற்போது அவர் எழுதி வரும் நாவல் ஆகும்.
# விஜய் மகேந்திரன்

## எழுதிய நூல்கள்

1. இருள் விலகும் கதைகள் (இளம் படைப்பாளிகளை மையமாகக் கொண்டு இந்தத் நூலைத் தொகுத்திருக்கிறார்.)
1. நகரத்திற்கு வெளியே- சிறுகதை தொகுப்பு( ஜெயந்தன் படைப்பிலக்கிய விருது பெற்றது.
இவரது கதைகள் உயிர் எழுத்து கதைகள், சிக்கி முக்கி கதைகள் போன்ற தொகுப்புகளில் சேர்க்கப்பட்டுள்ளன.
மதுரை மாவட்ட கதைகள் தொகுப்பிற்கும் இவரது கதை தேர்வாகி உள்ளது.
# ஜே டபிள்யூ மார்ரியோட் மும்பை

ஜேடபிள்யூ மார்ரியோட் குழுவினால் மும்பையில் **ஜே டபிள்யூ மார்ரியோட் மும்பை** (*JW Marriott Mumbai*) அமைக்கப்பட்டது. இது இந்தியாவின் மும்பையில் அமைந்துள்ளது. ஜேடபிள்யூ மார்ரியோட் என்பவரால் நிறுவப்பட்டது. ரஹேஜா விருந்தோம்பல் இந்த ஹோட்டலின் இணைச்சொந்தக்காரராக "ரஹேஜா விருந்தோம்பல்" உள்ளது.  
இந்தியாவில் அமைக்கப்பட்ட மார்ரியோட் குழுவின் ஹோட்டல்களில், முதல் ஹோட்டல் இதுதான். திருமணச் சேவைகளுக்காவும் பயன்படுத்தப்படுகிறது. இந்தி நடிகர்கள் மற்றும் நடிகைகளிடம் மிகவும் பிரபலமான இரவுநேரக் கூடுமிடமாக இந்த ஹோட்டலின் ‘எனிக்மா’ என்றழைக்கப்படும் இரவுநேர விடுதி உள்ளது. இவை தவிர மேலும் பல வசதிகளையும் இங்கு விருந்தினர்களுக்குச் செய்து கொடுக்கப்படுகிறது.
# ஜே டபிள்யூ மார்ரியோட் மும்பை

## இதர விவரங்கள்

மார்ரியோட் மும்பை ஹோட்டல் ஜனவரி 2002 இல் திறக்கப்பட்டது. மார்ரியோட் மும்பை ஹோட்டலில் மொத்தம் 356 அறைகள் உள்ளன. சூட் அறைகள் 29, உணவகங்கள் 5 மற்றும் வாகனங்கள் நிறுத்தும் வசதியும் உள்ளது.
# ஜே டபிள்யூ மார்ரியோட் மும்பை

## மார்ரியோட் குழுவினால் இந்தியாவில் அமைக்கப்பட்ட பிற ஹோட்டல்கள்

1. கோர்ட்யார்ட் மார்ரியோட் ஆக்ரா
1. கோர்ட்யார்ட் அஹமதாபாத்
1. த ரிட்ஸ்-கார்ல்டன், பெங்களூர்
1. ஜேடபிள்யூ மார்ரியோட் ஹோட்டல் பெங்களூர்
1. பெங்களூர் மார்ரியோட் ஹோட்டல் வைட்ஃபீல்டு
1. ஃபஏர்ஃபீல்டு மார்ரியோட் பெங்களூர் ராஜாஜிநகர்
1. கோர்ட்யார்ட் போபால்
1. கோர்ட்யார்ட் பிலஸ்பூர்
1. ஜேடபிள்யூ மார்ரியோட் ஹோட்டல் சண்டிகர்
1. கோர்ட்யார்ட் சென்னை
1. கோர்ட்யார்ட் குர்கான்
1. ஹைதராபாத் மார்ரியோட் ஹோட்டல் மற்றும் மாநாட்டு மையம்
1. கோர்ட்யார்ட் ஹைதராபாத்
1. ஜெய்பூர் மார்ரியோட் ஹோட்டல்
1. கொச்சி மார்ரியோட் ஹோட்டல்
1. கோர்ட்யார்ட் கொச்சி விமான நிலையம்
1. ஜேடபிள்யூ மார்ரியோட் ஹோட்டல் மும்பை
1. ஜேடபிள்யூ மார்ரியோட் மும்பை சாஹர்
1. மறுமலர்ச்சி மும்பை மாநாட்டு மைய ஹோட்டல்
1. கோர்ட்யார்ட் மும்பை சர்வதேச விமான நிலையம்
1. ஏரிப்புற குடில்கள், மும்பை
1. ஜேடபிள்யூ மார்ரியோட் ஹோட்டல் புதுடெல்லி ஏரோசிட்டி
1. கோவா மார்ரியோட் ரிசோர்ட் மற்றும் மருத்து நீருற்று
1. ஜேடபிள்யூ மார்ரியோட் ஹோட்டல் புனே
1. கோர்ட்யார்ட் புனே சகன்
1. கோர்ட்யார்ட் புனே நகர மையம்
1. கோர்ட்யார்ட் புனே ஹிஞ்சேவடி
1. JW மார்ரியோட் முசூரி வால்நட் க்ரூவ் ரிசோர்ட் மற்றும் மருத்து நீருற்று
# ஜே டபிள்யூ மார்ரியோட் மும்பை

## இருப்பிடம்

JW மார்ரியோட் மும்பை ஜுஹூ கடற்கரையில் அமைந்துள்ளது. விமான நிலையத்திற்கு மிகவும் அருகாமையில் அமைந்துள்ளது. ஹோட்டலில் இருந்து, வெர்சோவா கடற்கரை 5 கிலோ மீட்டர் தொலைவிலும், இளவரசர் வால்ஸ் அருங்காட்சியகம் 5 கிலோ மீட்டர் தொலைவிலும் அமைந்துள்ளது. எலிபென்டா குகைகள் மற்றும் இந்தியாவின் நுழைவு வாயில் 27 கிலோ மீட்டர் தொலைவிலும், ராணியின் கழுத்துமாலை, சித்திவிநாயகர் கோவில் 15 கிலோ மீட்டர் தொலைவிலும் மற்றும் ஹாஜி அலி மசூதி 15 கிலோ மீட்டர் தொலைவிலும் அமைந்துள்ளது. இந்த ஹோட்டலில் தங்கியிருக்கும் காலத்தில் இந்த இடங்களை சுற்றிப் பார்க்கலாம்.
# ஜே டபிள்யூ மார்ரியோட் மும்பை

## போக்குவரத்து

JW மார்ரியோட் மும்பை ஹோட்டலுக்கு அருகிலுள்ள போக்குவரத்து வசதிகள்:
- மும்பை விமான நிலையம் – சுமார் 9 கிலோ மீட்டர்
- மும்பை ரயில் நிலையம் – சுமார் 5 கிலோ மீட்டர்
# டெக்கான் விரைவுவண்டி

**டெக்கான் விரைவுவண்டி**(*Deccan Express*) என்பது புனே மற்றும் மும்பை நகரங்களுக்கிடையே செயல்படும் தொடருந்தாகும். இது தினமும் மாலை 3.30 மணிக்கு புறப்படும். இதன் பயணதூரம் 192 கிலோமீட்டர்.
# டெக்கான் விரைவுவண்டி

## சேவைகள்

இந்திய ரயில்வேயினால் டெக்கான் எக்ஸ்பிரஸ் செயல்படுத்தப்படுகிறது. இது மத்திய ரயில்வே பிரிவின்கீழ் இயங்குகிறது. புனே முதல் மும்பை வரை இயங்கும், குறிப்பிட்ட நிறுத்தங்களில் மட்டும் நிற்கக்கூடிய ஆறு தொடருந்துகளில் டெக்கான் விரைவுவண்டியும் ஒன்று. இது தவிர மீதமுள்ள ஐந்து தொடருந்துகள்: பிரகதி விரைவுவண்டி, டெக்கான் குயின், இந்திரயாணி விரைவுவண்டி மற்றும் இன்டர்சிட்டி விரைவுவண்டி.
# டெக்கான் விரைவுவண்டி

## வண்டி எண்

11007 மற்றும் 11008 என்ற வண்டி எண்களுடன் டெக்கான் விரைவுவண்டி செயல்படுகிறது.
11007 என்ற வண்டி எண்ணுடன் மும்பையில் இருந்து புனே சந்திப்பிற்கும், 11008 என்ற வண்டி எண்ணுடன் புனே சந்திப்பில் இருந்து மும்பை ரயில் நிலையத்தினையும் அடைகிறது.
# டெக்கான் விரைவுவண்டி

## பெயர்க் காரணம்

புனே நகரம் அமைந்துள்ள டெக்கான் பீடபூமியினை நினைவுகூறும் வகையில் டெக்கான் எக்ஸ்பிரஸ் என்று பெயர் சூட்டப்பட்டுள்ளது.
# டெக்கான் விரைவுவண்டி

## கால அட்டவணை

மும்பை சிஎஸ்டி தொடருந்து நிலையத்தில் இருந்து புனே சந்திப்பினை அடைவதற்குள் பத்து தொடருந்து நிலையங்களில் நிற்கிறது. ஒவ்வொரு தொடருந்து நிலையத்திலும் இரண்டு நிமிடங்கள் நிற்கிறது. நிறுத்தற்குரிய பத்து தொடருந்து நிலையங்கள்: தாதர் (DR), தானே (TNA), கல்யாண் சந்திப்பு (KYN), நேரல் (NRL), கர்ஜாட் (KJT), காண்டாலா (KAD), லோனாவாலா (LNL), டாலேகௌன் (TGN), காட்கி (KK) மற்றும் சிவாஜி நகர் (SVJR). இதன் மொத்த பயண நேரம் நான்கு மணிநேரம், பத்து நிமிடங்கள் ஆகும்.  
11007 என்ற வண்டி எண் கொண்ட டெக்கான் விரைவுவண்டி, மும்பை சிஎஸ்டி ரயில் நிலையத்தில் இருந்து காலை 7 மணிக்கு புறப்பட்டு புனே சந்திப்பினை காலை 11.05 மணிக்கு சென்றடைகிறது. மீண்டும் அங்கிருந்து திரும்பும்போது புனே சந்திப்பில் இருந்து மாலை 3.30 மணிக்கு புறப்பட்டு, மும்பை சிஎஸ்டி ரயில் நிலையத்தினை இரவு 7.40 மணியளவில் சென்றடைகிறது.
# டெக்கான் விரைவுவண்டி

## அட்டவணை

வண்டி எண் 11007 இன் வழிப்பாதை மற்றும் நிறுத்தங்களுக்கான அட்டவணை கீழே தொகுக்கப்பட்டுள்ளது:
| எண். | நிலையத்தின் பெயர் (குறியீடு) | வரும் நேரம் | புறப்படும் நேரம் | நிற்கும் நேரம் (நிமிடங்கள்) | கடந்த தொலைவு (கி.மீ) | நாள் | பாதை |  |
| --- | --- | --- | --- | --- | --- | --- | --- | --- |
| 1 | மும்பை சிஎஸ்டி (CSTM) | தொடக்கம் | 7:00 | 0 | 0 | 1 | 1 |  |
| 2 | தாதர் (DR) | 7:11 | 7:13 | 2 | 9 | 1 | 1 |  |
| 3 | தானே (TNA) | 7:33 | 7:35 | 2 | 34 | 1 | 1 |  |
| 4 | கல்யாண் சந்திப்பு (KYN) | 7:53 | 7:55 | 2 | 54 | 1 | 1 |  |
| 5 | நேரல் (NRL) | 8:25 | 8:27 | 2 | 87 | 1 | 1 |  |
| 6 | கர்ஜாட் (KJT) | 8:43 | 8:45 | 2 | 100 | 1 | 1 |  |
| 7 | காண்டாலா (KAD) | 9:28 | 9:30 | 2 | 124 | 1 | 1 |  |
| 8 | லோனாவாலா (LNL) | 9:38 | 9:40 | 2 | 128 | 1 | 1 |  |
| 9 | டாலேகௌன் (TGN) | 10:08 | 10:10 | 2 | 158 | 1 | 1 |  |
| 10 | காட்கி (KK) | 10:44 | 10:46 | 2 | 186 | 1 | 1 |  |
| 11 | சிவாஜி நகர் (SVJR) | 10:49 | 10:51 | 2 | 190 | 1 | 1 |  |
| 12 | புனே சந்திப்பு (PUNE) | 11:05 | முடிவு | 0 | 192 | 1 | 1 | } |
# டெக்கான் விரைவுவண்டி

## வழிப்பாதை மற்றும் நிறுத்தங்களுக்கான நேரங்கள் (11008):

| எண். | நிலையத்தின் பெயர் (குறியீடு) | வரும் நேரம் | புறப்படும் நேரம் | நிற்கும் நேரம் (நிமிடங்கள்) | கடந்த தொலைவு (கி.மீ) | நாள் | பாதை |
| --- | --- | --- | --- | --- | --- | --- | --- |
| 1 | புனே சந்திப்பு (PUNE) | தொடக்கம் | 15:30 | 0 | 0 | 1 | 1 |
| 2 | சிவாஜி நகர் (SVJR) | 15:35 | 15:38 | 3 | 3 | 1 | 1 |
| 3 | காட்கி (KK) | 15:42 | 15:45 | 3 | 7 | 1 | 1 |
| 4 | டாலேகௌன் (TGN) | 16:06 | 16:08 | 2 | 35 | 1 | 1 |
| 5 | லோனாவாலா (LNL) | 16:38 | 16:40 | 2 | 64 | 1 | 1 |
| 6 | காண்டாலா (KAD) | 16:43 | 16:45 | 2 | 68 | 1 | 1 |
| 7 | கர்ஜாட் (KJT) | 17:33 | 17:35 | 2 | 92 | 1 | 1 |
| 8 | கல்யாண் சந்திப்பு (KYN) | 18:18 | 18:23 | 5 | 139 | 1 | 1 |
| 9 | தானே (TNA) | 18:43 | 18:45 | 2 | 159 | 1 | 1 |
| 10 | தாதர் (DR) | 19:08 | 19:10 | 2 | 183 | 1 | 1 |
| 11 | மும்பை சிஎஸ்டி (CSTM) | 19:35 | முடிவு | 0 | 192 | 1 | 1 |
# டெக்கான் விரைவுவண்டி

## பெட்டிகள் தொகுத்தல்

டெக்கான் விரைவுவண்டியின் பெட்டிகளின் தொகுத்தல் விவரம்:  
- வண்டி எண்: 11008
:L – SLR - MLT - C2 - C1 – GEN – LDS - GEN - GEN - D5 - D4 - D3 - D2 - D1 - GEN - GEN - GEN - GEN - SLR  
- வண்டி எண்:11007
:SLR – UR - UR – UR – UR - D1 - D2 - D3 - D4 - D5 - C2 - C1 - UR - UR – SLR
# அமிதவ் கோசு

**அமிதவ் கோஷ்** ***Amitav Ghosh*** (பிறப்பு 11 ஜூலை 1956) ஓர் இந்திய எழுத்தாளர். ஐம்பத்தைந்தாவதாக 2018 ஆம் ஆண்டில் இந்தியாவின் மிக உயரிய இலக்கிய விருதான ஞானபீட விருதை வென்றார். கோஷின் இலட்சிய நாவல்களில் குறிப்பாக இந்தியா மற்றும் தெற்காசியா மக்களின் தேசிய மற்றும் தனிப்பட்ட அடையாளத்தின் தன்மையை ஆராய சிக்கலான கதை உத்திகள் பயன்படுத்தப்பட்டிருக்கின்றன. அவர் வரலாற்று புனைகதைகளை எழுதியுள்ளார்.காலனித்துவம் மற்றும் காலநிலை மாற்றம் போன்ற தலைப்புகளைப் பற்றி விவாதிக்கும் புனைக்கதை அல்லாத படைப்புகளையும் எழுதியுள்ளார்.  
கோஷ் டெஹ்ராடூனில் உள்ள தி டூன் பள்ளியில் பயின்றார், மேலும் ஆக்ஸ்போர்டு பல்கலைக்கழகத்தில் சமூக மானுடவியலில் முனைவர் பட்டம் பெற்றார். இவர் புது தில்லியில் உள்ள *இந்தியன் எக்ஸ்பிரஸ்* செய்தித்தாள் மற்றும் பல கல்வி நிறுவனங்களில் பணியாற்றினார். அவரது முதல் நாவலான *தி சர்க்கிள் ஆஃப் ரீசன்* 1986 இல் வெளியிடப்பட்டது, இதனைத் தொடர்ந்து *தி ஷேடோ லைன்ஸ்* மற்றும் *தி க்ளாஸ் பேலஸ் உள்ளிட்ட கற்பனையான நாவல்களையும் எழுதினார்.* 2004 மற்றும் 2015 க்கு இடையில், அவர் இபிஸ் டிரைலாசி பற்றி எழுதினார், இது முதல் ஓபியம் போரின் உருவாக்கம் மற்றும் தாக்கங்களைப் பற்றிப் பேசுகின்றது. அவரது புனைகதை அல்லாத படைப்புகளில் *இன் ஆண்டிக் லாண்ட்* மற்றும் *தி கிரேட் டிரேஞ்ச்மென்ட்: கிலைமேட் சேஞ்ச் அன்டு தி அன்திங்கபில்* போன்றவை அடங்கும்.
# போக்கிரி ராஜா

***போக்கிரி ராஜா*** (*Pokkiri Raja*) 1982ஆவது ஆண்டில் எஸ். பி. முத்துராமன் இயக்கத்தில் வெளியான ஒரு இந்திய தமிழ்த் திரைப்படமாகும். ரஜினிகாந்த், ஸ்ரீதேவி, ராதிகா ஆகியோர் முக்கிய கதாப்பாத்திரங்களில் நடித்த இத்திரைப்படத்திற்கு எம். எஸ். விஸ்வநாதன் இசையமைத்திருந்தார். இது *சுத்தலுன்னாரு ஜாக்ரதா* என்னும் தெலுங்குத் திரைப்படத்தின் மீளுருவாக்கமாகும்.
# போக்கிரி ராஜா

## நடிகர்கள்

- ரஜினிகாந்த் - ரமேஷ் மற்றும் ராஜா (இரட்டை வேடம்)
- ஸ்ரீதேவி - ரமேஷின் மனைவி
- ராதிகா - ராஜாவின் காதலி
- மனோரமா
- முத்துராமன் - இறுதியாக நடித்த திரைப்படம்
- ஒய். ஜி. மகேந்திரன்
- ஐ.எஸ்.ஆர்
# போக்கிரி ராஜா

## பாடல்கள்

இத்திரைப்படத்திற்கு இசையமைத்தவர் எம். எஸ். விஸ்வநாதன் ஆவார். இப்படத்தில் இடம்பெற்ற 4 பாடல்களையும், கண்ணதாசன் மற்றும் கங்கை அமரன் ஆகியோர் எழுதியிருந்தனர்.  
| 1 | "கடவுள் படைச்சான்" | எஸ். பி. பாலசுப்பிரமணியம் |  |
| --- | --- | --- | --- |
| 2 | "போக்கிரிக்கு போக்கிரி ராஜா" | மலேசியா வாசுதேவன் |  |
| 3 | "வாடா என் மச்சிகளா" | எஸ். பி. பாலசுப்பிரமணியம், எஸ். ஜானகி |  |
| 4 | "விடிய விடிய சொல்லி" | எஸ். பி. பாலசுப்பிரமணியம், பி. சுசீலா | } |
# மிஸ்டர் பாரத்

***மிஸ்டர் பாரத்*** 1986இல் எஸ். பி. முத்துராமன் இயக்கத்தில் வெளியான ஓர் இந்திய தமிழ்த் திரைப்படமாகும். இப்படத்தில் ரசினிகாந்த், சத்யராஜ், அம்பிகா, கவுண்டமணி, எஸ். வி. சேகர் ஆகியோர் முக்கிய கதாப்பாத்திரங்களில் நடித்திருந்தனர். இது அமிதாப் பச்சன், சஞ்சீவ் குமார் நடிப்பில் 1978ஆம் ஆண்டில் வெளியான *திரிசூல்* இந்தி திரைப்படத்தின் மீளுருவாக்கமாகும்.
# மிஸ்டர் பாரத்

## கதைச் சுருக்கம்

ஒரு மகன், தனது தாயை ஏமாற்றி விட்டு வேறு ஒருவரை திருமணம் செய்துகொண்டு வாழும் தனது தந்தையை பழிவாங்கும் கதையாகும்.
# மிஸ்டர் பாரத்

## நடிகர்கள்

- ரசினிகாந்த்
- சத்யராஜ்
- அம்பிகா
- சாரதா
- கவுண்டமணி
- எஸ். வி. சேகர்
- ரகுவரன்
- விசு
- தீபன்
- விஜி
- வடிவுக்கரசி
- ஜோதிசந்திரா
- டெல்லி கணேஷ்
- ஐ. எஸ். இராமச்சந்திரன்
# மிஸ்டர் பாரத்

## தயாரிப்பு

இப்படத்தில் ரசினிகாந்தின் தந்தையாக சத்யராஜ் நடித்திருந்தார். ஆனால் சத்யராஜ், ரஜினியை விட 4 வயது குறைவானவர்.
# மிஸ்டர் பாரத்

## பாடல்கள்

இப்படம் இளையராஜாவின் இசையமைப்பில் வெளியான திரைப்படமாகும். இத்திரைப்படத்தில் இடம்பெற்ற, மலேசியா வாசுதேவன் மற்றும் எஸ். பி. பாலசுப்பிரமணியம் இணைந்து பாடிய சிறந்த வெற்றிப் பாடலான *என்னம்மா கண்ணு* பாடல், தனுஷ், சிரேயா மற்றும் பிரகாஷ் ராஜ் நடிப்பில் 2006ஆம் ஆண்டில் வெளியான திருவிளையாடல் ஆரம்பம் திரைப்படத்தில் மறுஆக்கம் செய்திருந்தனர். மேலும், இப்பாடலின் முதல் வரியான *என்னம்மா கண்ணு* என்ற பெயரில், சத்யராஜ் நடிப்பில் 2000ஆம் ஆண்டில் வெளியானது.  
| **எண்** | **பாடல்** | **பாடகர்(கள்)** | **பாடலாசிரியர்** | **நீளம் (நி:நொ)** |  |
| --- | --- | --- | --- | --- | --- |
| 1 | என் தாயின் மீது ஆணை | மலேசியா வாசுதேவன் | வைரமுத்து | 04:31 |  |
| 2 | என்னம்மா கண்ணு | மலேசியா வாசுதேவன், எஸ். பி. பாலசுப்பிரமணியம் | வாலி | 04:36 |  |
| 3 | எந்தன் உயிரின் | எஸ். ஜானகி | புலமைப்பித்தன் | 04:24 |  |
| 4 | காத்திருக்கேன் | எஸ். பி. பாலசுப்பிரமணியம், எஸ். ஜானகி | வாலி | 06:08 |  |
| 5 | பச்சை மிளகாய் | மலேசியா வாசுதேவன், எஸ். ஜானகி | கங்கை அமரன் | 04:41 | } |
# லாம்டிங்

**லம்திங்**, **லாம்டிங்** அல்லது **லும்டிங்** (*Lumding*) என்பது இந்தியாவின் அசாம் மாநிலத்திலுள்ள ஒரு நகராட்சி ஆகும்.
# லாம்டிங்

## பெயர்க்காரணம்

'லாம்டிங்' என்பதில் லாம் - நீர் என்றும், டிங் என்றால் நீரின் முடிவு என்றும் பொருள் தருகிறது. காலப்போக்கில் இவ்விடத்தில் மக்கள் குடியேற்றம் அதிகரித்தது. ஒவ்வொரு மழைக்காலத்திலும் இவ்விடத்தின் தொடருந்து பாதைகளில் குறைவான மழையால் நன்றாக இருந்தது, அன்மைய காலங்களில் இது மாறியுள்ளது.
# லாம்டிங்

## போக்குவரத்து

இங்கு வடகிழக்கு எல்லைப்புற தொடருந்து மண்டலத்தின் தலைமையகம் அமைந்துள்ளது. இது உலகப் புகழ்பெற்ற லாம்டிங் - பாதர்பூர் மலை தொடருந்து பாதையின் நுழைவாயிலாக உள்ளது. இந்தப் பாதையானது யுனெஸ்கோவின் பாரம்பரிய சின்னமாகவும் அறிவிக்கப்பட்டுள்ளது.
# லாம்டிங்

## அரசியல்

லாம்டிங், நவ்காங் மக்களவைத் தொகுதிக்கு உட்பட்டதாகும்.
# ஜார்கண்ட் மாவட்டப் பட்டியல்

**ஜார்கண்ட் மாவட்டப் பட்டியல்**, கிழக்கு இந்தியாவின் ஜார்கண்ட் மாநிலத்தில் அமைந்த ஐந்து நிர்வாகக் கோட்டங்களும், 24 மாவட்டங்களின் பட்டியல்;
# ஜார்கண்ட் மாவட்டப் பட்டியல்

## கோட்டங்கள்

| பலாமூ | * காட்வா
* பலாமூ
* லாத்தேஹார் | மேதினிநகர் |  |
| --- | --- | --- | --- |
| வடக்கு சோட்டாநாக்பூர் | * சத்ரா
* ஹசாரிபாக்
* கிரீடீஹ்
* கோடர்மா
* தன்பாத்
* போகாரோ
* ராம்கர் |  |  |
| தெற்கு சோட்டாநாக்பூர் | * ராஞ்சி
* லோஹர்தக்கா
* கும்லா
* குண்டி
* சிம்டேகா |  |  |
| கொல்கான் | * மேற்கு சிங்பூம்
* சராய்கேலா கர்சாவான்
* கிழக்கு சிங்பூம் | சாய்பாசா |  |
| சாந்தல் பர்கனா | * தேவ்கர்
* ஜாம்தாடா
* தும்கா
* கோடா
* பாகுட்
* சாகிப்கஞ்சு | தும்கா | } |
# ஜார்கண்ட் மாவட்டப் பட்டியல்

## மாவட்டங்கள்

| 1 | BO | போகாரோ | போகாரோ | வடக்கு சோட்டாநாக்பூர் | 2,883 | 2,062,330 | 715 |  |
| --- | --- | --- | --- | --- | --- | --- | --- | --- |
| 2 | CH | சத்ரா | சத்ரா | 3,718 | 1,042,886 | 280 |  |  |
| 3 | DE | தேவ்கர் | தேவ்கர் | சாந்தல் பர்கனா | 2,477 | 1,492,073 | 602 |  |
| 4 | DH | தன்பாத் | தன்பாத் | வடக்கு சோட்டாநாக்பூர் | 2,040 | 2,684,487 | 1316 |  |
| 5 | DU | தும்கா | தும்கா | சாந்தல் பர்கனா | 3,761 | 1,321,442 | 351 |  |
| 6 | ES | கிழக்கு சிங்பூம் | ஜாம்ஷெட்பூர் | கொல்கான் | 3,562 | 2,293,919 | 644 |  |
| 7 | GA | கடுவா | கடுவா | பலாமூ | 4,093 | 1,322,784 | 323 |  |
| 8 | GI | கிரீடீஹ் | கிரீடிக் | வடக்கு சோட்டாநாக்பூர் | 4,962 | 2,445,474 | 493 |  |
| 9 | GO | கோடா | கோடா | சாந்தல் பர்கனா | 2,266 | 1,313,551 | 580 |  |
| 10 | GU | கும்லா | கும்லா | தெற்கு சோட்டாநாக்பூர் | 5,360 | 1,025,213 | 191 |  |
| 11 | HA | ஹசாரிபாகு | ஹசாரிபாக் | வடக்கு சோட்டாநாக்பூர் | 3,555 | 1,734,495 | 488 |  |
| 12 | JA | ஜாம்தாரா | ஜாம்தாரா | சாந்தல் பர்கனா | 1,811 | 791,042 | 437 |  |
| 13 | KH | குண்டி | குண்டி | தெற்கு சோட்டாநாக்பூர் | 2,535 | 531,885 | 210 |  |
| 14 | KO | கோடர்மா | கோடர்மா | வடக்கு சோட்டாநாக்பூர் | 1,433 | 716,259 | 282 |  |
| 15 | LA | லாத்தேஹார் | லாத்தேஹார் | பலாமூ | 4,291 | 726,978 | 169 |  |
| 16 | LO | லோஹர்தக்கா | லோகர்தக்கா | தெற்கு சோட்டாநாக்பூர் | 1,502 | 461,790 | 307 |  |
| 17 | PK | பாகுட் | பாகுட் | சாந்தல் பர்கனா | 1,811 | 900,422 | 497 |  |
| 18 | PL | பலாமூ | டால்டன்கஞ்சு | பலாமூ | 4,393 | 1,939,869 | 442 |  |
| 19 | RM | ராம்கர் | ராம்கர் | வடக்கு சோட்டாநாக்பூர் | 1,341 | 949,443 | 708 |  |
| 20 | RA | ராஞ்சி | ராஞ்சி | தெற்கு சோட்டாநாக்பூர் | 5,097 | 2,914,253 | 572 |  |
| 21 | SA | சாகிப்கஞ்சு | சாகிப்கஞ்சு | சாந்தல் பர்கனா | 2,063 | 1,150,567 | 558 |  |
| 22 | SK | சராய்கேலா கர்சாவான் | சராய்கேலா | கொல்கான் | 2,657 | 1,065,056 | 401 |  |
| 23 | SI | சிம்டேகா | சிம்டேகா | தெற்கு சோட்டாநாக்பூர் | 3,774 | 599,578 | 159 |  |
| 24 | WS | மேற்கு சிங்பூம் | சைபாசா | கொல்கான் | 7,224 | 1,502,338 | 208 | } |
# ஆறாம் விக்கிரமாதித்தன்

**ஆறாம் விக்ரமாதித்தன்** (ஆட்சிக்காலம்1076 - 1126), என்பவன் மேலைச் சாளுக்கிய மன்னனாக இருந்த அவனது அண்ணணான சோமேசுவரனை அகற்றிவிட்டு மன்னனானவன். விக்ரமாதித்தனின் ஆட்சி சாளுக்கிய-விக்ரம சகாப்தத்தின் தொடக்கமாக குறிப்பிடப்படுகிறது. ஆறாம் விக்ரமாதித்தனின் ஆட்சிக்காலமானது மேலைச் சாளுக்கிய அரசர்களின் ஆட்சிகளில் சிறந்ததாகவும், மரபின் மிக நீளமான ஆட்சியாகவும் இருந்தது. இவன் பெருமாடிதேவன், திரிபுவணமல்லன் போன்ற பட்டங்களைப் பெற்றிருந்தான். ஆறாம் விக்ரமாதித்தன் கலை, இலக்கியங்களுக்கு ஆதரவளித்தான். இவனது அவையில் புகழ்பெற்ற கன்னட, சமஸ்கிருத புலவர்கள் இருந்தனர். கன்னடத்தில், இவனது சகோதரர் கீர்த்திவர்மன் கால்நடை மருத்துவ நூலான கோவைத்யா என்னும் நூலை எழுதினார். பிராமசிவா எனபவர் சமயபரிக்ஷி என்னும் நூலை எழுதி கவிச்சக்ரவர்த்தி என்னும் பட்டம் பெற்றார். பன்னிரண்டாம் நூற்றாண்டுக்கு முந்தைய வேறு எந்த மன்னனையும் விட ஆறாம் விக்ரமாதித்தனைப் பற்றிய கன்னடக் கல்வெட்டுகள் மிகுதியாக கிடைத்துள்ளன. சமஸ்கிருத கவிஞர் பில்ஹனா இவனைப் புகழுந்து விக்ரமன்கடிவசரித்ரா என்ற நூலை எழுதினார். மற்றும் விஜ்நந்தீசுவரர் என்பவர் மிட்டக்ஷாரா இந்து மத குடும்பச் சட்டம் தொடர்பான நூலை எழுதினார். ஆறாம் விக்கிரமாதித்தனின் அரசிகளில் ஒருவரான சந்தலாதேவி என்பவர் நாட்டியத்தில் சிறந்தவராக இருந்ததால் அபிநவ சரஸ்வதி என அழைக்கப்பட்டார். இவனது ஆட்சியின் உச்ச நிலையில் தெற்கே காவிரி ஆறு, வடக்கே நர்மதை ஆறு ஆகியவற்றுக்கு இடைப்பட்ட பரந்த நிலப்பரப்பை ஆண்டான்.
# ஆறாம் விக்கிரமாதித்தன்

## வடக்கில் சாளுக்கியர் வெற்றிகள்

இவன் இளவரசனாக இருந்தபோது கி.பி1068க்கு முன் வங்கத்தின் மீது படையெடுத்து கவுடா, காமரூபம் நாடுகளின் அரசர்களை வென்றான். சாளுக்கிய படையெடுப்புகள் உண்மை என்பதற்கு ஆதாரமாக சாளுக்கியர் படையெடுத்ததை அடுத்து இவர்களின் வம்சா வளியினரின் ஆட்சி வங்காளம், பீகார் ஆகிய இடங்களில் நிறுவப்பட்டது என்பதற்கு ஷீனா மரபினரின் ஆட்சியே சான்று.
# ஆறாம் விக்கிரமாதித்தன்

## விக்ரமாதித்தனின் கிளர்ச்சி

முதலாம் சோமேசுவரனின் மூத்த மகனான இரண்டாம் சோமேசுவரன் அரியணை ஏறிய உடன் விக்ரமாதித்தன் அவனை அரியணையிலிருந்து இறக்கும் திட்டத்தைத் தொடங்கினான். சோழ படையெடுப்பை நல் வாய்ப்பாகப் பயன்படுத்தி, சோமேசுவரன் தனக்கு ஆதரவான சிற்றரசர்களைத் திரட்டினான். குறிப்பாக சீனுனா, போசளர்கள், கதம்பர்கள் ஆகியோரைச் சேர்த்து, தனது இலக்கை அடைந்தான். விக்ரமாதித்தன் சோழ மன்னன் வீரராஜேந்திர சோழனுடன் பேச்சுவார்த்தைக்குச் சென்றான் . சோழர் கூட்டணியில் வேங்கி அரசு இணங்கியிருந்தது. வீரராஜேந்திர சோழனின் உதவியுடன், விக்ரமாதித்தன் சாளுக்கிய நாட்டின் தென் பகுதியை சுதந்திரமாக ஆண்டுவந்தான். சோழர்<nowiki/>களுடனான தனது உறவைப் பலப்படுத்திக் கொள்ள வீரராஜேந்திர சோழனின் மகளைத் திருமணம் செய்துகொண்டான்.
# ஆறாம் விக்கிரமாதித்தன்

## சோழப் பேரரசுடன் சிக்கல்கள்

இந்த நேரத்தில் வீரராஜேந்திர சோழன் இறந்தபின் (1070) அவனது மகன் அதிராஜேந்திர சோழன் அரியணைக்கு வந்தான். இராஜேந்திர சாளுக்கியன் (எதிர்கால முதலாம் குலோத்துங்க சோழன்), சோழ இரத்த உறவுள்ள வேங்கி இளவரசன் ஆவான். இவன் வேங்கி சிம்மாசனத்தில் அமர்வதை விக்ரமாதித்தன் தடுத்தான். அதற்குப் பதிலாக சோழ சிம்மாசனத்தில் அமர வேண்டும் என இராஜேந்திர சாளுக்கியன் விரும்பினான். சோழ நாட்டில் உள்நாட்டுக் கலவரங்கள் எழுந்தபோது இராஜேந்திர சாளுக்கியனுக்கு வாய்ப்புக் கிடைத்தது. காஞ்சிபுரத்தில் ஏற்பட்ட உள்நாட்டுக் கலவரத்தை, விக்ரமாதித்தன் தனது மைத்துனன் அதிராஜேந்திரனுக்கு உதவியாக தனது படைகளுடன் வந்து கலகத்தை அடக்கினான். பிறகு விக்ரமாதித்தன் சோழர் தலைநகர் அடைந்து அதிராஜேந்திர சோழனை ஆட்சியில் அமரவைத்தான். அரசு உரிமையுள்ள சோழ மன்னனைத் தூக்கியெறிய இராஜேந்திர சாளுக்கியன் செய்த முயற்சிகளைத் தோற்கடித்து உதவினான். ஆட்சியை தன் மைத்துனனுக்கு மீட்டுக் கொடுத்த திருப்தியுடன் விக்ரமாதித்தன் தனது தலைநகர் திரும்பினான். ஆனால் மீண்டும் சோழ நாட்டில் ஏற்பட்ட உள்நாட்டுச் சண்டையில் அதிராஜேந்திர சோழன் கொல்லப்பட்டான். இராஜேந்திர சாளுக்கியன் குலோத்துங்க சோழன் என்ற பெயரில் சோழ அரசனாக முடிசூட்டிக் கொண்டான்.
# ஆறாம் விக்கிரமாதித்தன்

## போர் ஏற்பாடுகள்

தெற்கில் முதலாம் குலோத்துங்கனும் வடக்கில் இரண்டாம் சோமேசுவரனும் இருபுறமும் ஆபத்தாய் இருப்பதை உணர்ந்து தன்னைப் பாதுகாத்துக் கொள்ள விக்ரமாதித்தன் அடுத்த ஆறு ஆண்டுகள் போராடினான். விக்ரமாதித்தன் தொடர்ந்து இரண்டாம் சோமேசுவரனை பலவீனப்படுத்த தன் ஆதரவாளர்கள் மூலம் முயன்று வந்தான். இறுதியாக சியுனா, போசலர்கள், கதம்பர் ஆகியோர் உதவியுடன் இரண்டாம் சோமேசுவரனை தோற்கடித்து, கி.பி.1076இல் மேலைச் சாளுக்கிய அரியணையில் ஏறினான்.
# ஆறாம் விக்கிரமாதித்தன்

## குலோத்துங்கனுடன் போர்

முதலாம் குலோத்துங்கன் கி.பி.1076இல் விக்ரமாதித்தன் மீது தாக்குதலை நிகழ்த்தினான். இப்போர் கோலார் மாவட்டத்தின் நங்கிலி என்ற இடத்தில் தொடங்கியது. விக்ரமாதித்தன் படைகள் தோற்கடிக்கப்பட்டு சோழ படைகளால் துங்கபத்ரை ஆறுவரை விரட்டியடிக்கப்பட்டன. முதலாம் குலோத்துங்கன் கங்கபாடியைக் கைப்பற்றிக் கொண்டான். 1088 ஆம் ஆண்டில், விக்ரமாதித்தன் வேங்கியின் (கீழைச் சாளுக்கிய நாடு) முக்கியப் பகுதிகளை வெற்றிகண்டான். குலோத்துங்கனால் 1099இல் கைப்பற்றப்பட்ட வேங்கியை 1118இல் சாளுக்கியர் கைப்பற்றி, 1124 வரை தக்க வைத்துக்கொண்டனர். கோவாவின் கதம்பர்கள், சிலகரர், சீனு, உச்சங்கி பாண்டியர், குஜராத் சாளுக்கியர், இரத்ணபூரின் சேடி ஆகிய ஆட்சியாளர்கள் ஆறாம் விக்ரமாதித்தனால் அடக்கப்பட்டனர்.
# ஆறாம் விக்கிரமாதித்தன்

## போசளர் அச்சுறுத்தல்

விக்ரமாதித்தனின் ஆட்சிக்காலத்தின் முதல் சில ஆண்டுகளில் சில பிரச்சனைகளை எதிர்கொண்டான். தனக்கெதிராகக் கிளர்ச்சி செய்த தம்பி ஜெயசிம்மனை போசளர்களின் உதவியுடன் அடக்கினான். இதில் உதவி செய்த போசளர்கள் பின்னர் விக்ரமாதித்தனின் செல்வாக்கைக் குறைக்கும் முயற்சியைத் தொடங்கினர். போசளர்கள் படிப்படியாக தங்களது ஆட்சிப் பரப்பை விரிவாக்கும் பணியைத் தொடங்கினர். ஹோய்சல அரசன் விஷ்ணுவர்தனன் கி.பி.1116இல் மேற்கு கடற்கரையில் கோவா வரை கைப்பற்றி வடக்கில் கிருஷ்ணா ஆறு வரை முன்னேறினான்.  
விக்ரமாதித்தன் இந்த நிலையை மாற்ற உறுதியாக நடவடிக்கை எடுத்து சாளுக்கிய பகுதிகளில் இருந்து போசளர்களை வெளியேற்றினான். விஷ்ணுவர்தனன் தனது நாட்டில் ஒரு மலைக் கோட்டையில் புகலிடம் தேட வேண்டியிருந்தது. பல போர்களுக்குப் பின்னர், விஷ்ணுவர்தனன் 1123 ல் விக்ரமாதித்தனுக்குக் கீழ்படிந்தான்.
# ஆறாம் விக்கிரமாதித்தன்

## சிங்கள உறவுகள்

இலங்கைத் தீவில் சோழ ஆட்சியை விஜயபாகு முடிவுக்கு கொண்டு வந்தான். விக்ரமாதித்தன் விஜயபாகுவிடம் நட்புறவு பாராட்டி, பல பரிசுகளுடன் ஒரு தூதரையும் இலங்கைக்கு அனுப்பினான்.
# ஆறாம் விக்கிரமாதித்தன்

## நர்மதைப் பகுதியைக் கைப்பற்ல்

விக்ரமாதித்தன் மாலவம் மீது கி.பி.1077, 1087, 1097 என மூன்று முறை படையெடுத்து தெற்கு நர்மதைப் பகுதிகளைக் கைப்பற்றினான். அங்கு ஒரு வெற்றித் தூணை தார் பகுதியில் அமைத்தான்.
# மூன்றாம் சோமேசுவரன்

**மூன்றாம் சோமேசுவரன்** (Somesvara III, ஆட்சிக்காலம்: 1126-1138 ) என்பவன் ஒரு மேலைச் சாளுக்கிய மன்னனாவான். இவன் ஆறாம் விக்கிரமாதித்தன், அவனது அரசி சந்தலாதேவி ஆகியோரின் மகனாவான். மூன்றாம் சோமேசுவரன் ஹொய்சள மன்னன் விட்டுணுவர்தனின் படையெடுத்தபோது அவனை எதிர்த்து அடக்கினான் வேங்கியின் கீழைச் சாளுக்கியர் சுதந்திரம் பெற முயன்றபோது தனது ஆட்சிக்குட்பட்ட சில பகுதிகளை இழந்தான். எனினும் தனது தந்தை விட்டுச் சென்ற பெரும் பேரரசைப் பாதுகாக்க முடிந்தது. இவன் ஒரு சமஸ்கிருத அறிஞனாவும் இருந்தான். சமஸ்கிருதத்தில் இலக்கியங்களையும் படைத்தான். இவன் திரிபுவனமல்லன், பூலோகமல்லன், சர்வனியபூபா போன்ற பட்டங்களைப் பூண்டிருந்தான். மேலும் சமஸ்கிருதத்தில் தனது தந்தை ஆறாம் விக்ரமாதித்தனின் வாழ்க்கை வரலாறை "விக்ரமன்நபையுதையா" (Vikramankabhyudaya) என்ற பெயரில் எழுதினான். இந்நூல் வழியாக அக்கால கர்நாடகத்தின் வரலாற்றையும் மக்களைப் பற்றியும் அறியலாம்.
# மூன்றாம் சோமேசுவரன்

## மேற்கோள்

- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).  
- Dr. P. Arundhati (1994). *Royal Life in Manasollasa*, New Delhi: Sundeep Prakashan, .
# இரண்டாம் ஜெகதேகமல்லன்

**இரண்டாம் ஜெகதேகவமல்லன்** (Jagadhekamalla II, ஆட்சிக்காலம் 1138-1151 ) மூன்றாம் சோமேசுவரனைத் தொடர்ந்து மேலைச் சாளுக்கிய அரியணை ஏறியவன். இவனது ஆட்சியின்போது சாளுக்கியப் பேரரசு மெதுவாக சரிவு காண ஆரம்பித்தது. வேங்கியை முழுவதுமாக இழக்கவேண்டி இருந்தது என்றாலும், தெற்கில் போசளர்களையும், வடக்கில் சீனு, பரமர மரபுகளை இவனால் இன்னும் கட்டுப்படுத்த முடிந்தது. இவன் கன்னட இலக்கண ஆசிரியரான இரண்டாம் நாகவர்மனை ஆதரித்தான். இரண்டாம் நாகவர்மன் காவியவலோகன்னா, கர்நாடகா பாஷாபூஷசனா போன்றப் பல பிரபலமான நூல்களை எழுதியவர். இரண்டாம் ஜெகதேகமல்லன் தானே சமஸ்கிருதத்தில் சங்கீதசூடாமணி (Sangithachudamani) என்ற இசைப் படைப்பை யாத்தான்.
# இரண்டாம் ஜெகதேகமல்லன்

## மேற்கோள்

- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).
# மூன்றாம் தைலப்பன்

**மூன்றாம் தைலப்பன்** (Tailapa III ஆட்சிக்காலம் 1151-1164 ) என்பவன் இரண்டாம் ஜெகதேகமல்லனுக்குப் பின் மேலைச் சாளுக்கிய அரியணை ஏறியவன். இவனுடைய ஆட்சிக் காலம் எனபது சாளுக்கியப் பேரரசின் முடிவுக் காலத்தின் துவக்கமாக இருந்தது. காகதீய அரசின் இரண்டாம் புரோல்லா என்பவன் இவனுடன் போரிட்டு தோற்கடித்து, சாளுக்கிய அரசனான இவனைச் சிறைப்பிடித்தான். இந்த நிகழ்வு இதுவரை இவனுக்கு அடங்கி இருந்த அரசர்களுக்கு இவனை எதிர்க்கத் துணிவைத் தந்தது. சீனு, போசளர்கள் போன்றோர் சாளுக்கியரை விட்டு விலகினர். காளச்சூரிய மன்னன் இரண்டாம் பிஜ்ஜலா என்பவன் மேலைச் சாளுக்கியரின் அரசியல் தலைநகரான கல்யாணியைக் கி.பி.1157 இல் கைப்பற்றினான். இதனால் மூன்றாம் தைலப்பன் அண்ணிகிரிக்குத் (தார்வாட் மாவட்டம் ) தப்பிச் செல்லவேண்டி இருந்தது. இறுதியாக 1162 இல் இரண்டாம் தைலப்பன் போசாள அரசன் வீரநரசிம்மனால் கொல்லப்பட்டான்.
# மூன்றாம் தைலப்பன்

## மேற்கோள்

- Dr. Suryanath U. Kamat (2001). Concise History of Karnataka, MCC, Bangalore (Reprinted 2002).
# இந்து சமயத்தில் பெண்கள்

**இந்து சமயத்தில் பெண்கள்** சமநிலையிலிருந்து மிகவும் ஒடுக்கப்பட்ட நிலை வரை பல்வேறுத் தளங்களில் இருந்துள்ளனர். இந்து சமயத்தில் பெண்களின் நிலையும் பங்கும் புனித உரைகள், வரலாற்றுக் காலம், அமைவிடம், குடும்பப் பாரம்பரியம் போன்றவற்றால் பலவாறாக உள்ளது. சிலர் இந்து சமயம் பெண்களை மிகவும் ஒடுக்குவதாக கருதுகின்றனர். வேறு சிலர் இந்துப் பெண்களின் தாழ்ந்தநிலைக்கு சமயம் காரணமல்ல என்றும் பண்பாடும் வழக்கங்களுமே காரணம் என்றும் கருதுகின்றனர். இதற்காக, வேதங்களில் பெண்கள் கடவுளராக சித்திரிக்கப்படுவதை மேற்கோளிடுகின்றனர். புராணக் கதையொன்றின்படி சீதை இல்லாதிருந்த காலத்தில் இராமன் சீதா போன்ற மரப்பொம்மை ஒன்றை செய்து உடன்வைத்துக் கொண்டு யாகம் செய்ததாகக் கூறப்பட்டுள்ளது ஆணின் செயல் பெண்ணின் துணையின்றி முடியாதிருப்பதைச் சுட்டுவதாக இவர்கள் கூறுகின்றனர்.
# இந்து சமயத்தில் பெண்கள்

## பண்டைய இலக்கியம்

இந்து சமயம் பல்லாயிரக்கணக்கான பண்டைய உரைகளை அடிப்படையாகக் கொண்டது; இவை செல்வாக்கு, நம்பகத்தன்மை, உள்ளடக்கம் மற்றும் பொருள் ஆகியவற்றில் பலத்த வேறுபாடுகளைக் கொண்டவை. இவற்றில் மிகவும் செல்வாக்குடைய தொன்மையான புனிதநூல் *வேதம்* ஆகும். இந்து சமயத்தில் பெண்களின் பங்கு குறிப்பிடப்படும் வேத உரையையும் எடுத்துக்கொள்ளப்படும் நிலையையும் பொறுத்தது. எடுத்துக்காட்டாக, இந்து சமய இதிகாசங்களான *இராமாயணத்திலும்* *மகாபாரதத்திலும்* பெண்களின் பங்கு உயர்வாக இருந்துள்ளது; ஆனால் சமயப் பணிகளையும் சமூகப்பணிகளையும் வரையறுக்கும் *மனுதரும சாத்திரம்* பெண்களின் உரிமைகளை கட்டுப்படுத்துகின்றது. *இராமாயணத்தில்* கணவர்களுடன் பற்றுடன் இருந்தபோதும் மனைவிகளுக்கு வழமையாக கருதப்பட்ட செயற்பாடுகளுக்கு எதிராக இருந்தனர். ஆனால் இந்த கருத்தாக்கங்களுக்கு எதிராக பல ஆணாதிக்க உரைகள் இருந்தமையால் இந்த *இராமாயண* கால சமனிலை தற்போதுதான் மிக மெதுவாக மீள்வாசிக்கப்படுகின்றது.  
பண்டைய புனித உரைகளின் அடிப்படையில் இந்து சமயம் கட்டமைக்கப்பட்டிருப்பினும் அவற்றையே முழுமையானவையாக கொண்டிருக்கவில்லை. இந்த சமயம் "ஒருசில நம்பிக்கைகள் அல்லது கருதுகோள்கள் அல்லது செய்முறைகளால்" வரையறுக்கப்படவில்லை. இது பண்டைய மரபுகளிலிருந்து மாறுபட்டு உள்ளது. காட்டாக, இந்து இராச்சியங்களில் மதிப்புமிகுந்த பல தொழில்முறை பெண்கள் அரசவையில் இடம் பெற்றிருந்தனர்; வைசாலி இராச்சியத்தில் அம்பாபாலி போன்ற நடனமங்கைகள், கடவுள் வழிபாட்டையே முதன்மையாக கொண்ட *தேவதாசிகள்*, பெண் கணிதவியலாளர்கள், *பசவிக்கள்* எனப்படும் பெண் மந்திரவாதிகள், *குளிகைகள்* எனப்பட்ட பெண் சடங்கு நடத்துபவர்களைக் எடுத்துக்காட்டாகக் கூறலாம்).  
1800களில், ஐரோப்பிய அறிஞர்கள் மற்ற பெண்களை விட இந்து சமயப் பெண்டிரை "இயற்கையிலேயே கற்புடன்" "மிக நேர்மையானவர்களாக" விவரிக்கின்றனர். இருப்பினும், வெளிநாட்டவராகவும் ஆண்களாகவும் இருந்ததால் மிகவும் கட்டுப்பாட்டுடைய இந்துப் பெண்களுடனான அணுக்கம் மட்டுப்படுத்தப்பட்ட நிலை இருந்திருக்கலாம். *மகாபாரதமும்* *மனு சாத்திரமும்* பெண்கள் கௌரவிக்கப்படும்போது கடவுளர் மகிழ்ச்சி கொள்வதாகவும் இல்லையெனில் செய்யும் பூசைகள் பலனின்றி போகும் என்றும் வலியுறுத்துகின்றன.
# இந்து சமயத்தில் பெண்கள்

## இந்துக் கடவுளின் பாலினம்

பல்வேறு இந்து உட்குழுக்களும் மடங்களும் எல்லாம் வல்லவனின் தன்மையையும் பாலினத்தையும் குறித்து பல்வாறாக கருதுகின்றன. எடுத்துக்காட்டாக சாக்தர்கள் தேவியை பெண்மை ஆற்றலாக வழிபடுகின்றனர். வைணவர்கள் திருமகளை திருமாலுக்கு இணையாகவும் சைவர்கள் பார்வதியை சிவனுக்கு இணையாகவும் கருதுகின்றனர்; கடவுளின் ஆண்,பெண் கூறுகளாகக் கருதுகின்றனர். கௌடிய வைணவர்கள் கிருட்டிணனை விட பெண் கூறும் காதலியுமான ராதாவை மிகவும் வழிபடுகின்றனர். இந்து நம்பிக்கையாளர்கள் கடவுளுக்கு ஆண்,பெண் கூறுகளைக் கொண்டவர்களாக கருதுகின்றனர். சில பிரிவுகளில் ஆண் கடவுளரான சிவன், இந்திரன் போன்றோர் துர்க்கையை வழிபடுவதாக நம்புகின்றனர்.  
பூலான் தேவி போன்ற பெண்ணியலாளர்கள் துர்க்கையை தங்கள் சின்னமாக கொண்டிருந்தனர். இருப்பினும், அத்வைதக் கருதுகோளின்படி, எல்லாம் வல்ல இறைவன், எவ்வித வடிவமோ, பாலினமோ இல்லாது அத்தகைய கருத்துகளுக்கு அப்பாற்பட்டதாக உள்ளது.
# இந்து சமயத்தில் பெண்கள்

## நூற் பரிந்துரைப்பு

- Kane P. V. ''History of Dharmasastra: ancient and mediaeval, religious and civil law." Bhandarkar Oriental Research Institute, Poona 1962 - 1975.
- Russell R. R. "Gender and jewellery: a feminist analysis case study: Indian wife and widow jewellery.". Create Space, 2010. .
- Vasuda N., Sharma A. and Young K. K. (eds.) "Feminism and world religions: power in the Hindu tradition." SUNY Press, Albany, New York, p25 - 77.
- Agarwal S. "Genocide of women in Hinduism." Jalabpur, India 1999.
# பிகார் மாவட்டப் பட்டியல்

இந்தியாவின் வடக்கு பகுதியில் அமைந்த பிகார் மாநிலத்தின் 38 நிர்வாக மாவட்டங்களும் அதன் தொடர்பான பொருட்களும்;  
மாநிலத்தின் மாவட்டங்கள்]]
# பிகார் மாவட்டப் பட்டியல்

## கோட்டங்கள்

| பாகல்பூர் | * பாங்கா
* பாகல்பூர் | பாகல்பூர் |
| --- | --- | --- |
| தர்பங்கா | * தர்பங்கா
* மதுபனி
* சமஸ்திப்பூர் | தர்பங்கா |
| கோசி | * மதேபுரா
* சகர்சா
* சுபவுல் |  |
| மகத் | * அர்வல்
* அவுரங்காபாத்
* கயா மாவட்டம்
* ஜகானாபாத்
* நவாதா |  |
| முங்கேர் | * பேகூசராய்
* ஜமுய்
* ககடியா
* முங்கேர்
* லக்கீசராய்
* ஷேக்புரா | முங்கேர் |
| பட்னா | * போஜ்பூர்
* பக்சர்
* கைமுர்
* நாலந்தா
* பட்னா
* ரோத்தாஸ் | பட்னா |
| பூர்ணியா | * அரரியா
* கடிஹார்
* கிசன்கஞ்சு
* பூர்ணியா | பூர்ணியா |
| சாரன் | * கோபால்கஞ்சு
* சரண்
* சீவான் |  |
| திருத் | * கிழக்கு சம்பாரண்
* முசாபர்பூர்
* சிவஹர்
* சீதாமரி
* வைசாலி
* மேற்கு சம்பாரண் | } |
# பிகார் மாவட்டப் பட்டியல்

## மேலும் பார்க்கவும்

- பீகார்
- பீகார் அரசு
- மாவட்டம் (இந்தியா)
# முத்துப்பழனி

**முத்துப்பழனி** (1730 - 1790) தஞ்சை நாயக்க அரசரான பிரதாபசிம்மன் (ஆட்சிக்காலம் 1739-1763) என்பவரின் அரசவையில் இருந்த தெலுங்குப் பெண் கவிஞராவார். பதினெட்டாம் நூற்றாண்டில் வாழ்ந்த இவர் தேவரடியார் மரபில் வந்தவர். தெலுங்கு, தமிழ், சமஸ்கிருதம் ஆகிய மும்மொழிகளிலும் தேர்ச்சி பெற்றிருந்த இவர் சிறந்த நடனக் கலைஞருமாவார். இவரது புகழ்பெற்ற படைப்பு ராதிகா சாந்தவனம் என்பதாகும். இந்நூல் ஒரு பெண்ணின் (ராதை) பார்வையில் பாலியல் இச்சைகளையும், நுகர்வையும் வெளிப்படையாகப் பேசும் ஒரு செவ்விலக்கியமாகும். இயற்றப்பட்ட காலத்தில் முத்துப்பழனியின் குருவான வீரராகவ தேசிகராலும் பிற அவையினராலும் பாராட்டி ஏற்றுக்கொள்ளப்பட்டது. 1887ல் கீழைத்தேய வல்லுநர் சி.பி.பிரவுனின் கூட்டாளியும், மொழியியலாளருமான வேங்கடநரசுவால் முதன்முறையாக அச்சுக்கு வந்தது. பின்னர் 1910ல் பெங்களூர் நாகரத்தினம்மாவால் திருத்தப்பட்ட மறுபதிப்பு கண்டபோது ஒழுக்கவாதிகளால் ஆபாசப் பிரதியாக பார்க்கப்பட்டு தடைசெய்யப்பட்டது.பின்னர் இத்தடை 1947ல் விலக்கிக்கொள்ளப்பட்டது.
# அரியானா மாவட்டப் பட்டியல்

இந்தியாவை மொழிவாரி மாநிலங்களாக பிரிக்கும் போது, பஞ்சாப் மாநிலத்திலிருந்து, 6 மாவட்டங்களைக் கொண்டு 1 நவம்பர் 1966 நாளில் அரியானா மாநிலம் துவக்கப்பட்டது. நிர்வாக வசதிக்காக, பின்னாட்களில் 16 புதிய மாவட்டங்கள் உருவாக்கப்பட்டது.
# அரியானா மாவட்டப் பட்டியல்

## மாவட்டங்கள்

அரியானா அரசு, அரியானா மாநிலத்தை 22 நிர்வாக மாவட்டங்களாக பிரித்துள்ளது:
| மாவட்டம் | மாவட்டக் குறியிடு | தலைமையிடம் | நிறுவப்பட்ட ஆண்டு | பரப்பளவு (in km²) | மக்கட்தொகை | வரைபடம் |
| --- | --- | --- | --- | --- | --- | --- |
| அம்பாலா மாவட்டம் | AM | அம்பாலா | 1 நவம்பர் 1966 | 1,574 | 1,136,784 |  |
| சர்க்கி தாத்திரி மாவட்டம் | CD | சர்க்கி தாத்திரி | 1 டிசம்பர் 2016 | 1370 | 5,02,276 |  |
| பிவானி மாவட்டம் | BH | பிவானி | 22 திசம்பர் 1972 | 4,778 | 1,629,109 |  |
| பரிதாபாத் மாவட்டம் | FR | பரிதாபாத் | 2 ஆகத்து 1979 | 1,792 | 1,798,954 |  |
| பதேகாபாத் மாவட்டம் | FT | பதேகாபாத் | 15 சூலை 1997 | 2,538 | 941,522 |  |
| குர்கான் மாவட்டம் | GU | குர்கான் | 1 நவம்பர் 1966 | 1,253 | 1,514,085 |  |
| ஹிசார் மாவட்டம் | HI | ஹிசார் | 1 நவம்பர் 1966 | 3,983 | 1,742,815 |  |
| சஜ்ஜர் மாவட்டம் | JH | சஜ்ஜர் | 15 சூலை 1997 | 1,834 | 956,907 |  |
| ஜிந்த் மாவட்டம் | JI | ஜிந்த் | 1 நவம்பர் 1966 | 2,702 | 1,332,042 |  |
| கைத்தல் மாவட்டம் | KT | கைத்தல் | 1 நவம்பர் 1989 | 2,317 | 1,072,861 |  |
| கர்னால் மாவட்டம் | KR | கர்னால் | 1 நவம்பர் 1966 | 2,520 | 1,506,323 |  |
| குருச்சேத்திர மாவட்டம் | KU | குருச்சேத்திரம் | 23 சனவரி 1973 | 1,530 | 964,231 |  |
| மகேந்திரகர் மாவட்டம் | MH | நர்னௌல் | 1 நவம்பர் 1966 | 1,859 | 921,680 |  |
| மேவாத் மாவட்டம் | MW | நூக் நகரம் | 4 ஏப்ரல் 2005 | 1,874 | 1,089,406 |  |
| பல்வல் மாவட்டம் | PL | பல்வல் | 13 ஆகத்து 2008 | 1,359 | 1,040,493 |  |
| பஞ்சகுலா மாவட்டம் | PK | பஞ்ச்குலா | 15 ஆகத்து 1995 | 898 | 558,890 |  |
| சோனிபத் மாவட்டம் | PP | பானிபட் | 1 நவம்பர் 1987 | 1,268 | 1,202,811 |  |
| ரேவாரி மாவட்டம் | RE | ரேவாரி | 1 நவம்பர் 1989 | 1,582 | 896,129 |  |
| ரோத்தக் மாவட்டம் | RO | ரோத்தக் | 1 நவம்பர் 1966 | 1,745 | 1,058,683 |  |
| சிர்சா மாவட்டம் | SI | சிர்சா | 26 ஆகத்து 1975 | 4,277 | 1,295,114 |  |
| சோனிபத் மாவட்டம் | SO | சோனிபத் | 22 திசம்பர் 1972 | 2,122 | 1,480,080 |  |
| யமுனாநகர் மாவட்டம் | YN | யமுனாநகர் | 1 நவம்பர் 1989 | 1,768 | 1,214,162 | } |
# டி. ஏ. கே. இலக்குமணன்

**டி. ஏ. கே. இலக்குமணன்** (*T. A. K. Lakkumanan*, பி. 1939) ஒரு தமிழக அரசியல்வாதி. திருநெல்வேலி மாவட்டத்தைச் சேர்ந்தவர். தனது 19 வது வயதில் திராவிட இயக்கத்தில் தன்னை ஈடுபடுத்திக்கொண்ட இவர் பின்னர் நெல்லை தூத்துக்குடி ஒன்றுபட்ட நெல்லை மாவட்ட பொருளாளராக 8 ஆண்டுகள், பிரிக்கப்பட்ட நெல்லை மாவட்ட செயலாளராக 8 ஆண்டுகள் (1987 முதல் 1994 வரை), திமுகவில் பணியாற்றியுள்ளார். திமுகவிலிருந்து வைகோ வெளியேறியபோது அவருடன் வந்த 8 மாவட்ட செயலாளர்களுள் இவரும் ஒருவர். அதன்பின் நெல்லை மாவட்ட மதிமுக செயலாளராகவும் ,தலைமை ஆட்சிமன்றக்குழு உறுப்பினராகவும் 9 ஆண்டுகள் பணியாற்றியுள்ளார். பின் 2003 இல் வைகோவுடன் ஏற்பட்ட கருத்து வேறுபாட்டால் அன்றைய முதல்வர் ஜெயலலிதா முன்னிலையில் அதிமுகவில் தன்னை இணைத்துக்கொண்டார். அரசியலில் ஒதுங்கி இருந்த இவரை மதிமுக பொதுச்செயலாளர் வைகோ நேரடியாக இவரது வீட்டிற்கு சென்று மதிமுகவிற்கு அழைத்து சென்றார். தற்பொழுது இவர் மதிமுகவின் தலைமை அரசியல் ஆலோசனைக்குழு உறுப்பினராக நியமிக்கப்பட்டு உள்ளார்.
# சிவாஜி புரொடக்சன்சு

**சிவாஜி திரைப்பட தயாரிப்பகம்** அல்லது **சிவாஜி புரொடக்சன்சு** (*Sivaji Productions*) என்பது இந்திய திரைப்பட தயாரிப்பு மற்றும் பகிர்ந்தளிப்பு நிறுவனம் ஆகும். இந்நிறுவனம் தமிழ், மற்றும் இந்தி திரைப்படங்களை தயாரித்து வருகிறது. நடிகர் சிவாஜி கணேசன் தொடங்கிய இந்நிறுவனத்தில் தற்போது அவரது மகன்களான 'ராம்குமார் கணேசன்' மற்றும் பிரபு ஆகியோர் நிர்வாகிகளாக உள்ளனர்.
# சிவாஜி புரொடக்சன்சு

## தயாரித்த திரைப்படங்கள்

| ஆண்டு | திரைப்படம் | மொழி | இயக்குநர் | நடிகர்கள் | குறிப்புகள் |
| --- | --- | --- | --- | --- | --- |
| 1958 | *அமர் தீப்* | இந்தி | டி. பிரகாஷ் ராவ் | தேவ் ஆனந்த், வைஜெயந்திமாலா, பத்மினி | *வீனஸ் பிக்சர்சு* உடன் இணைந்து தயாரித்தது. |
| 1962 | *ராக்கி* | இந்தி | ஏ. பீம்சிங் | அசோக் குமார், பிரதீப் குமார் | *பிரபுராம் பிக்சர்சு* உடன் இணைந்து தயாரித்தது |
| 1964 | *புதிய பறவை* | தமிழ் | தாதா மிராசி |  |  |
| 1970 | *வியட்நாம் வீடு* | தமிழ் | பி. மாதவன் | சிவாஜி கணேசன், பத்மினி, நாகேஷ் | சென்னை, கோவை, திருச்சி, சேலம் உள்ளிட்ட நகரங்களில் 100 நாட்களைக் கடந்து வெற்றிகரமாக ஓடியது. |
| 1974 | *தங்கப் பதக்கம்* | தமிழ் | பி. மாதவன் | சிவாஜி கணேசன், கே. ஆர். விஜயா | தமிழகம் முழுவதும் 100 நாட்களைக் கடந்தும், சென்னை மற்றும் திருச்சியில் 175 நாட்களைக் கடந்தும் வெற்றிகரமாக ஓடியது. |
| 1977 | *அண்ணன் ஒரு கோயில்* | தமிழ் | கே. விஜயன் | சிவாஜி கணேசன், சுஜாதா, சுமித்ரா | தமிழகத்தின் பல இடங்களில் 100 நாட்களைக் கடந்து வெற்றிகரமாக ஓடியது |
| 1979 | *திரிசூலம்* | தமிழ் | கே. விஜயன் | சிவாஜி கணேசன், கே. ஆர். விஜயா, தேங்காய் சீனிவாசன் | சிவாஜி கணேசன் நடித்த 200ஆவது திரைப்படம்
தமிழகம் முழுவதும் 200 நாட்களைக் கடந்து வெற்றிகரமாக ஓடியது.
தமிழ்த் திரைப்பட வரலாற்றில் முதல் முறையாக 5 கோடி வசூல் ஈட்டி சாதனை படைத்தது. |
| 1980 | *ரத்த பாசம்* | தமிழ் | சிவாஜி கணேசன், தேங்காய் சீனிவாசன், மனோரமா |  |  |
| 1982 | *வா கண்ணா வா* | தமிழ் | தா. யோகானந்த் | சிவாஜி கணேசன், சுஜாதா, நாகேஷ், ஜெய்கணேஷ் | சிவாஜியின் நடிப்பில் 100 நாட்களைக் கடந்து ஓடிய வெற்றித் திரைப்படங்களில் இதுவும் ஒன்றாகும் |
| 1983 | *சந்திப்பு* | தமிழ் | சி. வி. ராஜேந்திரன் | சிவாஜி கணேசன், ஸ்ரீதேவி, பிரபு | திரிசூலம் திரைப்படத்தினை தொடர்ந்து அதிக வசூல் ஈட்டிய வெள்ளி விழா திரைப்படம்.
சென்னை, மற்றும் மதுரையில் 175 நாட்களைக் கடந்தும், தமிழகத்தின் அனைத்து முக்கிய நகரங்களிலும் 100 நாட்களைக் கடந்தும் வெற்றிகரமாக ஓடியது |
| 1985 | நீதியின் நிழல்'' | தமிழ் | சந்தான பாரதி-பி. வாசு | சிவாஜி கணேசன், பிரபு, கே. ஆர். விஜயா |  |
| 1986 | *ஆனந்தக்கண்ணீர்* | தமிழ் | கே. விஜயன் | சிவாஜி கணேசன், லட்சுமி, தேங்காய் சீனிவாசன், விசு |  |
| 1986 | *அறுவடை நாள்* | தமிழ் | ஜி. எம். குமார் | பிரபு, பல்லவி |  |
| 1987 | *ஆனந்த்* | தமிழ் | சி. வி. ராஜேந்திரன் | பிரபு, ராதா, சௌகார் ஜானகி |  |
| 1989 | *வெற்றி விழா* | தமிழ் | பிரதாப் போத்தன் | கமல்ஹாசன், பிரபு, அமலா, குஷ்பூ |  |
| 1990 | *மை டியர் மார்த்தாண்டன்* | தமிழ் | பிரதாப் போத்தன் | பிரபு, குஷ்பூ |  |
| 1991 | *தாலாட்டு கேக்குதம்மா* | தமிழ் | ராஜ் கபூர் | பிரபு, கனகா, சில்க் ஸ்மிதா |  |
| 1992 | *மன்னன்* | தமிழ் | பி. வாசு | ரசினிகாந்த், விஜயசாந்தி, குஷ்பூ |  |
| 1993 | *கலைஞன்* | தமிழ் | ஜி. பி. விஜய் | கமல்ஹாசன், பிந்தியா, சிவரஞ்சனி |  |
| 1994 | *ராஜகுமாரன்* | தமிழ் | ஆர். வி. உதயகுமார் | பிரபு, நதியா, மீனா | பிரபு நடித்த 100ஆவது திரைப்படம் |
| 2005 | *சந்திரமுகி* | தமிழ் | பி. வாசு | ரஜினிகாந்த், பிரபு, ஜோதிகா, நயன்தாரா |  |
| 2007 | *டெல்லி ஹைட்ஸ்* | இந்தி | ஆனந்தகுமார் | ஜிம்மி செற்கில், நேகா தூபியா, ஓம்புரி |  |
| 2010 | *அசல்* | தமிழ் | சரண் | அஜித் குமார், பிரபு, சமீரா ரெட்டி, பாவனா |  |
# கேரள மாவட்டப் பட்டியல்

இந்தியாவின் கேரளா மாநிலம், 14 மாவட்டங்களைக் கொண்டுள்ளது.  
சுதந்திர இந்தியா சிறிய மாநிலங்களை ஒன்றிணைத்தபோது திருவிதாங்கூர் மற்றும் கொச்சி மாநிலங்கள் ஒருங்கிணைக்கப்பட்டு 1 சூலை 1949 அன்று திருவிதாங்கூர்-கொச்சி மாநிலத்தை உருவாக்கியது. இருப்பினும், வட மலபார் மற்றும் தெற்கு மலபார் ஆகியவை மதராசு மாநிலத்தின் கீழ் இருந்தன. நவம்பர் 1, 1956 மாநிலங்கள் மறுசீரமைப்புச் சட்டம், இந்தியாவின் தென்மேற்கு மலபார் கடற்கரையில் மலையாள மொழி பேசும் பிரதேசங்களை ஒன்றிணைப்பதன் மூலம் கேரளாவை மாநிலமாக உயர்த்தியது.  
கேரள மாநிலம் 14 வருவாய் மாவட்டங்களாக பிரிக்கப்பட்டுள்ளது. புவியியல், வரலாற்று மற்றும் கலாச்சார ஒற்றுமைகளின் அடிப்படையில், மாநிலத்தின் மாவட்டங்கள் பொதுவாக மூன்று பகுதிகளாகப் பிரிக்கப்படுகின்றன - வடக்கு கேரள மாவட்டங்களான காசர்கோடு, கண்ணூர், வயநாடு, கோழிக்கோடு; மத்திய கேரள மாவட்டங்களான மலப்புரம், பாலக்காடு, திருச்சூர், எர்ணாகுளம்; மற்றும் தெற்கு கேரள மாவட்டங்களான இடுக்கி, கோட்டயம், ஆலப்புழா, பத்தனம்திட்டா, கொல்லம் மற்றும் திருவனந்தபுரம். கொச்சி, வட மலபார், தென் மலபார், திருவாங்கூர் ஆகிய வரலாற்றுப் பகுதிகளின் ஒரு பகுதியாக இத்தகைய பிராந்தியப் பிரிவு ஏற்பட்டது. வட மலபார் பகுதி, கேரளாவின் மற்ற பகுதிகளிலிருந்து கலாச்சார ரீதியாக வேறுபட்டது, இது முற்றிலும் *வடக்கு கேரளாவின்* மாவட்டங்களில் அமைந்துள்ளது.தென் மலபார் மற்றும் கொச்சி இராச்சியத்தின் பகுதிகள், இவை இரண்டும் வரலாற்று, புவியியல் மற்றும் கலாச்சார ஒற்றுமைகளைப் பகிர்ந்து கொள்கின்றன, அவை *மத்திய கேரளாவின்* மாவட்டங்களை உருவாக்குகின்றன. திருவிதாங்கூர்*இப்பகுதி தெற்கு கேரளாவின்* மாவட்டங்களில் இணைக்கப்பட்டுள்ளது. திருவாங்கூர் பகுதி மீண்டும் வடக்கு திருவிதாங்கூர் (மலைத்தொடர்) (இடுக்கி மற்றும் எர்ணாகுளத்தின் சிறிய பகுதி), மத்திய திருவிதாங்கூர் (மத்திய மலைத்தொடர்) ( பத்தனம்திட்டா, ஆலப்புழா மற்றும் கோட்டயம்) மற்றும் தெற்கு திருவிதாங்கூர் (தெற்குத் தொடர்ச்சி) என மூன்று மண்டலங்களாகப் பிரிக்கப்பட்டது. திருவனந்தபுரம் மற்றும் கொல்லம்).  
கேரளாவில் உள்ள மாவட்டங்கள் பெரும்பாலும் மாவட்டத்தில் உள்ள பெரிய நகரம் அல்லது நகரத்தின் பெயரால் அழைக்கப்படுகின்றன. 14 மாவட்டங்கள் மேலும் 77 தாலுகாக்கள், 6 மாநகராட்சிகள், 87 நகராட்சிகள் மற்றும் 941 கிராம பஞ்சாயத்துகளாக பிரிக்கப்பட்டுள்ளன. சில மாவட்டங்கள் 1990 ஆம் ஆண்டு ஆங்கிலப் பெயர்களில் இருந்து உள்ளூர் பெயர்களாக மாற்றப்பட்டன.
# கேரள மாவட்டப் பட்டியல்

## நிர்வாக அமைப்பு

கேரள மாநிலம் 14 மாவட்டங்கள், 78 தாலுகாக்கள், 152 சமூக மேம்பாட்டுத் தொகுதிகள்(*community development blocks*), 941 கிராம பஞ்சாயத்துகள், 6 மாநகராட்சிகள் மற்றும் 87 நகராட்சிகளாக பிரிக்கப்பட்டுள்ளது.  
ஒரு மாவட்டம் ஒரு மாவட்ட ஆட்சியரால் நிர்வகிக்கப்படுகிறது, அவர் கேரள கேடரின் இந்திய ஆட்சிப் பணி (IAS) அதிகாரி மற்றும் கேரள மாநில அரசால் நியமிக்கப்படுகிறார். செயல்பாட்டு ரீதியாக மாவட்ட நிர்வாகம் மாநில அரசின் பல்வேறு துறைகள் மூலம் மேற்கொள்ளப்படுகிறது, அவை ஒவ்வொன்றும் மாவட்ட அளவில் அதன் சொந்த அலுவலகத்தைக் கொண்டுள்ளன. மாவட்ட ஆட்சித்தலைவர் மாவட்ட நிர்வாகத்தின் செயல் தலைவர் மற்றும் மாவட்டத்தில் உள்ள பல்வேறு துறைகளின் மாவட்ட அலுவலர்கள் அவரது பணிகளைச் செய்ய அவருக்கு தொழில்நுட்ப ஆலோசனைகளை வழங்குகிறார்கள். மாவட்ட ஆட்சியர் பெரிய அதிகாரங்களையும் பொறுப்புகளையும் கொண்ட அரசாங்கத்தின் முக்கியப் பணியாளர். மாவட்டத்தின் சட்டம் ஒழுங்கை பராமரிக்கும் பொறுப்பும் அவருக்கு உள்ளது.  
<mapframe latitude="10.347" longitude=" 76.638" zoom="7" text="கேரளாவில் உள்ள மாவட்டங்கள்" align=>
{
"type": "ExternalData",
"service": "geoshape",
"query": "SELECT ?id ?idLabel (concat(*, ?idLabel, *) as ?title) \n WHERE {?id wdt:P31 wd:Q1149652 . # is a \n?id wdt:P131 wd:Q1186 . # in India \nSERVICE wikibase:label { bd:serviceParam wikibase:language 'ta' } \n}\n"}
</mapframe>
# கேரள மாவட்டப் பட்டியல்

## வரலாறு

கேரளம் உருவானபோது, மலபார், திருச்சூர், கோட்டயம், கொல்லம் மற்றும் திருவனந்தபுரம் ஆகிய ஐந்து மாவட்டங்கள் மட்டுமே இருந்தன.  
ஜனவரி 1, 1957 இல், மலபார் மாவட்டம் மூன்றாகப் பிரிக்கப்பட்டு கண்ணூர், கோழிக்கோடு மற்றும் பாலக்காடு ஆகிய புதிய மாவட்டங்களை உருவாக்கி, மொத்தம் ஏழு மாவட்டங்களைக் கொண்டு வந்தது.  
ஆலப்புழா மாவட்டம், கோட்டயம் மற்றும் கொல்லம் மாவட்டங்களில் இருந்து 1957 ஆகஸ்ட் 17 அன்று 8வது மாவட்டமாக உருவாக்கப்பட்டது.  
திருச்சூர் மற்றும் கோட்டயம் மாவட்டங்களின் சில பகுதிகளை பிரித்தது எர்ணாகுளம் மாவட்டம் 1958 ஆம் ஆண்டு ஏப்ரல் 1 ஆம் தேதி 9 வது மாவட்டமாக உருவாக்கப்பட்டது.  
மலப்புரம் மாவட்டம் 16 ஜூன் 1969 அன்று 10 வது மாவட்டமாக உருவாக்கப்பட்டது, முந்தைய கோழிக்கோடு மாவட்டத்தின் எர்நாடு மற்றும் திரூர் தாலுகாக்கள் மற்றும் பாலக்காடு மாவட்டத்தின் பெரிந்தல்மன்னா மற்றும் பொன்னானி தாலுகாக்கள்.  
கோட்டயம் மாவட்டத்தின் தேவிகுளம், உடும்பஞ்சோலா மற்றும் பீர்மேடு தாலுகாக்கள் மற்றும் முந்தைய எர்ணாகுளம் மாவட்டத்தின் தொடுபுழா தாலுக்கா பிரித்தது இடுக்கி மாவட்டம் 1972 ஆம் ஆண்டு ஜனவரி 26 ஆம் தேதி 11 வது மாவட்டமாக உருவாக்கப்பட்டது.  
கோழிக்கோடு மற்றும் கண்ணூர் மாவட்டங்களை பிரித்து 1980 நவம்பர் 1 அன்று கேரளாவின் 12வது மாவட்டமாக வயநாடு மாவட்டம் உருவாக்கப்பட்டது.  
1 நவம்பர் 1982 அன்று கொல்லம் மாவட்டத்தில் இருந்து முழு பத்தனம்திட்டா தாலுக்கையும் குன்னத்தூர் தாலுகாவின் ஒன்பது கிராமங்களையும், முழு திருவல்லா தாலுக்கையும் மற்றும் ஆலப்புழா மாவட்டம் மற்றும் இடுக்கி மாவட்டத்தின் சில பகுதிகளிலிருந்து செங்கனூர் மற்றும் மாவேலிக்கரா தாலுகாக்கள் ஒரு பகுதியையும் பிரித்து 13 வது மாவட்டமாக பத்தனம்திட்டா மாவட்டம் உருவாக்கப்பட்டது.  
காசர்கோடு மாவட்டம் 24 மே 1984 அன்று கண்ணூர் மாவட்டத்தின் பெரும்பகுதியை பிரித்து 14வது மாவட்டமாக உருவாக்கப்பட்டது.
# கேரள மாவட்டப் பட்டியல்

## மாவட்ட விவரங்கள்

| மொத்தம் | &nbsp;— | &nbsp;— | &nbsp;— | 33,387,677 | &nbsp;— | } |
| --- | --- | --- | --- | --- | --- | --- |
# சமற்கிருத ஆதிக்கம் (நூல்)

**சமற்கிருத ஆதிக்கம்** என்னும் இந்த நூல் முதன் முதல் 1985 ஆம் ஆண்டில் திராவிடர் கழக (இயக்க)ப் பதிப்பாக வெளிவந்தது. இரண்டாம் பதிப்பு 2014 திசம்பரில் வெளிவந்தது.
# சமற்கிருத ஆதிக்கம் (நூல்)

## நூலின் வரலாறு

பெரியார் திறந்த பல்கலைக் கழகத்தின் சார்பில் 1985 ஆம் ஆண்டு மார்ச்சுத் திங்கள் 9, 10 தேதிகளில் சமற்கிருத மயமாக்கப்பட்டமை என்னும் பொருளில் நடைபெற்ற கருத்தரங்கில் அறிஞர்கள் படித்த 22 ஆய்வுக் கட்டுரைகளின் தொகுப்பே இந்நூலாக உருப்பெற்றது.